*Приложение № 6*

**МЕТОДИКА ЗА ОЦЕНКА НА ОФЕРТИТЕ**

ПОКАЗАТЕЛИ ЗА ОЦЕНКА НА ОФЕРТИТЕ И МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТИТЕ

Методиката за определяне на комплексната оценка на офертите, представлява съвкупност от правила, които определят начина, по който ще бъде извършено класирането на подадените оферти и определянето на изпълнител на обществената поръчка и се прилага за всяка една обособена позиция. Критерият за оценка на офертите е икономически най-изгодна оферта, при оптимално съотношение качество/цена.

Класирането на офертите се извършва въз основа на комплексна оценка, определена на базата на оценка на офертите по посочените показатели. На първо място се класира офертата, получила най-висока комплексна оценка.

Показатели за оценка:

1. Показател „Техническа оценка” (ТО), с относителна тежест 30 %;

2. Показател „Финансова оценка“ (ФО), с относителна тежест 70 %.

Показателите за оценка се определят само за офертите на участниците, които отговарят на обявените от Възложителя изисквания по отношение на техническото предложение.

Разглеждането, оценката и класирането на офертите се извършва в следната последователност:

1. Извършване на техническа оценка;

2. Извършване на финансова оценка;

3. Определяне на комплексна оценка на офертите.

**1. ТЕХНИЧЕСКА ОЦЕНКА**

Показателят „ТО“ представлява оценка на професионалната компетентност на екипа за управление, на който е възложено изпълнението на поръчката, и е свързана с оценка на професионалния опит и квалификацията на предложените ръководител/ключови експерти, с оглед постигане на целите на поръчката и извършване с високо качество и професионална грижа на посочените от Възложителя дейности по организация и изпълнение, постигане на заложените времеви графици и резултати, съгласно Техническата спецификация.

Конкретният брой точки се определя за всяка оферта на базата на експертна оценка, извършвана от комисията. Максималният брой точки по показател „Техническа оценка” (ТО) е 100, с относителна тежест в комплексната оценка – 30 %.

Оценките на показател „Техническа оценка“ (ТО) се формират съобразно тристепенна скала, както следва:

|  |  |  |  |
| --- | --- | --- | --- |
| Участникът е представил екип от експерти за изпълнение на услугата, предмет на обществената поръчка, който отговаря едновременно на следните изисквания за образователна квалификация и професионален опит: | **Брой изпълнени проекти, дейности и/или услуги** | | |
| 1 бр. | 2 бр. | 3 и повече бр. |
| 15 точки | 20 точки | 25 точки |
| **Ръководител на екип – бакалавър и/или магистър в следните области на висше образование[[1]](#footnote-1):**   1. **„Социални, стопански и правни науки“ с една от следните специалности:** финанси, право, бизнес и/или публична администрация и/или управление на проекти и/или еквивалентна; **и/или,** 2. **„Природни науки, математика и информатика“; и/или,** 3. **„Технически науки“.**   - участие в изпълнен/и проект/и, дейност/и и/или услуга/и, свързани управление на проект по изготвяне на документи за оценка на национални и/или международни планове / програми / стратегии и/или документи за наблюдение / оценка на планове / програми / стратегии на международни организации/институции. |  |  |  |
| **Ключов експерт по „Количествени и качествени изследвания” – бакалавър и/или магистър в следните области на висше образование:**   1. **„Социални, стопански и правни науки“ с една от следните специалности:**статистика, иконометрия, маркетинг, икономика, социология и/или еквивалентна; **и/или,** 2. **„Природни науки, математика и информатика“ с една от следните специалности:** математически анализ/моделиране, информатика и/или еквивалента.   - участие в изпълнен/и проект/и, дейност/и и/или услуга/и, свързани с разработване / управление / изпълнение / наблюдение / оценка на национален и/или международен документ / план / програма / стратегия и/или документ / план / програма / стратегия на международна организация/институция. |  |  |  |
| **Ключов експерт по „Икономика/Макроикономика” – бакалавър и/или магистър в следните области на висше образование:**   1. **„Социални, стопански и правни науки“ с една от следните специалности:** икономика, макроикономика, финанси и/или еквивалентна; **и/или,** 2. **„Природни науки, математика и информатика“ с една от следните специалности:** математически анализ/моделиране, компютърни науки и/или еквивалентна.   - участие в изпълнен/и проект/и, дейност/и и/или услуга/и, свързани с разработването на икономически или макроикономически анализи и/или индикатори и/или социално-икономически анализи и анализи / проучвания в сферата на публичния сектор, и/или разработване на социално-икономически проучвания и анализи „разходи-ползи“ във връзка с реализацията на проекти, и/или пазарни анализи, и/или разработване/управление/изпълнение на национален и/или международен документ/ план/ програма/ стратегия и/или документ / план / програма / стратегия на международна организация/ институция в областта на икономическото/ макроикономическото развитие. |  |  |  |
| **Ключов експерт по „Финанси/Банково дело” – бакалавър и/или магистър в следните области на висше образование:**   1. **„Социални, стопански и правни науки“ с една от следните специалности:** икономика, право, финанси, банково дело, счетоводство, бизнес администрация или еквивалентна; **и/или,** 2. **„Природни науки, математика и информатика“ с една от следните специалности**: математически анализ/моделиране или еквивалента.   - участие в изпълнен/и проект/а, дейност/и и/или услуга/и, свързани с управлението на всички типове риск, асоцииран при разработване / управление / изпълнение / наблюдение / оценка на национален и/или международен документ / план / програма / стратегия и/или документ / план / програма / стратегия на международна организация/институция; при финансов анализ на инвестиционни проекти, финансирани чрез инструменти за финансов инженеринг или инструменти със сходна форма на финансиране, чрез анализ на разходите и ползите и други еквивалентни методи; при структуриране или управление или изпълнение на финансови инструменти за дялови и/или дългови инвестиции. |  |  |  |

За извършване на оценката ще се приемат само посочените от участниците ключови експерти за изпълнение на услугите, предмет на настоящата обществена поръчка.

По отношение на ръководителя на екип и ключовите експерти, които ще бъдат оценявани в методиката за оценка, участниците следва да представят експерти на позиции и брой, съответстващи на изискванията на възложителя.

Ръководител и един/и и същ/и експерт/и не могат да бъдат предлагани за две различни позиции в екипа. Едни и същи експерти, включително ръководителя на екипа, могат да бъдат предложени за повече от една обособена позиция.

Оценката по показател „Техническа оценка” (ТО) се извършва от цялата комисия въз основа на зададените критерии като оценката се формира от получения общ брой точки за всеки предложен ръководител/ключов експерт, умножена по тегловия коефициент и се представя в числово изражение с точност до втория знак след десетичната запетая.

**2. ФИНАНСОВА ОЦЕНКА**

Максималният брой точки по **показател „Финансова оценка“ (ФО)** е 100 точки, с относителна тежест в комплексната оценка – 70 %. Максималният брой точки получава офертата с предложена най-ниска цена.

**Показател „Финансова оценка“ (ФО) се формира от следните подпоказатели:**

**ПЦ1** - Предложена цена за Предварителна оценка.

**ПЦ2** - Предложена цена за концепция за Инвестиционна стратегия.

Стойността на показател „Финансова оценка“ (ФО) се определя по следната формула:

**ПЦ = (ПЦ1 + ПЦ2)min ÷ (ПЦ1 + ПЦ2)n x 100**

където

**ПЦmin** – минималната цена, предложена от участник в процедурата,

**ПЦn** – цената, предложена от конкретния участник.

**3. ОПРЕДЕЛЯНЕ НА КОМПЛЕКСНА ОЦЕНКА НА ОФЕРТИТЕ**

Максималният брой точки, които може да получи участник е 100.

**Комплексната оценка (КО)** на офертите се определя по следната формула:

**КО = ТО х 30 % + ФО х 70 %**

Офертата, получила най-висока комплексна оценка, се класира на първо място.

В случай че двама или повече участници получат равни оценки, изпълнителят на обществената поръчка се определя при съобразяване с разпоредбите на чл.58, ал. 2 и ал. 3 от ППЗОП.

1. Посочените изисквания за ключовите експерти в екипа за управление (ръководител и членове на екипа) в съответните области на висше образование са съгласно Постановление № 125 на МС от 24.06.2002 г. за утвърждаване Класификатор на областите на висше образование и професионалните направления. [↑](#footnote-ref-1)